Държавен вестник, бр. 63, 2012 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  63
те на застрояване, отразени в матриците върху 
застроителната част, отговарят на предвидените 
в ОУП на СО.
За нормативи за плътност и интензивност на 
застрояване в УПИ II – „За детска градина“ в 
кв. 2 – съществуваща, и УПИ VII – „За детска 
градина“ от кв. 5 – новопредвидена, се приемат 
изискуемите по чл. 40, ал. 2 от Наредба № 7 от 
2003 г. за правила и нормативи за устройство 
на отделните видове територии и устройствени 
зони, съответно: плътност на застрояване – до 
30 %, и Кинт. – до 0,6, а необходимото озеленя­
ване – 40 %. Същите не противоречат на пока­
зателите за зона „Оо“ по ОУП на СО.
За максимално допустими параметри на за­
строяване в УПИ VIII – „За училище и трафопост“ 
в кв. 4 – съществуващо, се приемат специфичните 
показатели за училища в група устройствени зони 
за общественообслужващи дейности: плътност 
на застрояване – до 40 %, и Кинт. – до 1,2, а 
необходимото озеленяване – 20 %.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
Планът за регулация е изработен върху дейст­
ваща кадастрална карта, одобрена със Заповед 
№ РД-18-14 от 6.03.2009 г. на изпълнителния ди­
ректор на АГКК, с което е спазено изискването 
на чл. 115, ал. 1 и 2 ЗУТ.
Имотите в обхвата на разработката попадат 
в жилищна територия с комплексно застрояване 
по смисъла на чл. 16 от Наредба № 7 от 2003 г. 
за правила и нормативи за устройство на от­
делните видове територии и устройствени зони 
(ПНУОВТУЗ).
С оглед на горното е възложено изработването 
на план по чл. 110, ал. 4 ЗУТ.
Столичният общински съвет приема, че в 
случаите на одобряване на план за преструкту­
риране на жилищен комплекс с оглед постигане 
целите на този вид план правилото на чл. 15 ЗУТ, 
че границите на веднъж урегулиран поземлен 
имот не могат да се променят без съгласието на 
собственика му, е неприложимо. В тези случаи 
не следва да се доказват и основания по чл. 134 
ЗУТ. Планът по чл. 110, ал. 4 ЗУТ е отделен вид 
план, при който се спазват изискванията по чл. 22 
ЗУТ и само за неуредените случаи се прилагат 
общите норми за устройствено планиране.
С ПУП се преструктурира съществуващият 
жилищен комплекс, като се променя структура­
та и застрояването, в т. ч. и чрез образуване на 
урегулирани поземлени имоти за съществуващи и 
за нови сгради, за обществено озеленяване, както 
и за друго предназначение.
Съгласно чл. 17, ал. 1, т. 4 във връзка с чл. 21, 
ал. 4 от наредбата в съществуващия жилищен 
комплекс, какъвто е Люлин – 4 м.р., следва да 
се предвидят обществени озеленени територии, 
които са най-малко 15 % от общата територия 
на жилищния комплекс. Съгласно т. 2 по прило­
жението към чл. 3, ал. 2 ЗУЗСО тези площи са с 
режим на „Тго". В случая предвиденият процент 
зелени площи за широко обществено ползване с 
режим на „Тго“ е 20,77 %. Законът не забранява 
на административния орган при одобряване на 
подробния устройствен план да предвиди и по-ви­
соки показатели от минимално изискуемите, като 
в това отношение той действа при условията на 
оперативна самостоятелност и прави преценката 
си по целесъобразност. Озеленените площи са 
предвидени в междублоковите пространства във 
всеки един от кварталите в плана за обслужване 
на реализираното жилищно строителство и са 
неделима част, елемент от едно комплексно по 
своя характер мероприятие. Тяхното предназна­
чение е да обслужват основното мероприятие 
и те са елемент от благоустрояването на целия 
жилищен комплекс.
УПИ, предназначени „за озеленяване с ре­
жим на Тго“, стават част от зелената система на 
СО и попадащите в тях имоти на физически и 
юридически лица подлежат на отчуждаване по 
реда на ЗОС.
Частните имоти, предвидени за отчужда­
ване, попадат в пространства, предимно меж­
дублокови – с реализирани благоустройствени 
мероприятия и с висока дървесна растителност. 
Самостоятелното урегулиране на тези имоти с 
предвидено застрояване ще доведе до уплътняване 
на застрояването в квартала и комплекса. Срещу 
застрояването на част от тези имоти са постъпи­
ли и възражения при обществените обсъждания, 
които са уважени.
При направения анализ на територията се 
установява, че в частта на ж.к. Люлин – 4 м.р., 
не е задоволена нуждата от детски градини. В 
комплекса съществува една детска градина в 
УПИ II, кв. 2.
На територията липсват компактни общински 
имоти, които могат да задоволят тази нужда, по­
ради което в комплекса е обособен УПИ VII – за 
детска градина, кв. 5, за задоволяването є, в което 
влиза и имот – частна собственост, подлежащ 
на принудително отчуждаване по реда на ЗОС. 
Площта на УПИ е съобразена с изискването на 
чл. 41 от Наредба № 7 от 2003 г. за правила и 
нормативи за устройство на отделните видове 
територии и устройствени зони. По действащия 
предходен регулационен план УПИ VII – „За 
детска градина“, е част от УПИ III – СГНС – „За 
детски комбинат“, т.е. предназначението му не 
се изменя.
В комплекса е изградено и функционира едно 
училище в УПИ VIII, кв. 4.
С плана за регулация се създават УПИ, пред­
назначени „За жилищно строителство и общест­
вено обслужване“, „За жилищно строителство 
и трафопост“, „За жилищно строителство“ на 
съществуващите жилищни сгради, застроени с 
характер на комплексно застрояване.
Прилежащите площи са определени по прави­
лата на приложение № 1 към чл. 21 от Наредба 
№ 7 от 2003 г. за ПНУОВТУЗ, като е отчитано 
и обстоятелството, че в границите на тези УПИ 
не могат да влизат имоти – собственост на физи­
чески и юридически лица, тъй като не са налице 
договори по чл. 15, ал. 5 ЗУТ; тези УПИ стават 
частна общинска собственост и частните имоти 
в тях не могат да бъдат отчуждени принудително.
С горното е спазена разпоредбата на чл. 22, 
ал. 7, изр. 1 ЗУТ.
За останалите имоти – частна собственост, се 
обособяват самостоятелни УПИ, като същите се 
съобразяват максимално с имотните граници по 
кадастралната карта и се предвиждат с предназ­